**ANJA ŠTEFAN**

*Rojena 2. 4. 1969 v Šempetru pri Gorici*

pisateljica, pesnica, pripovedovalka ljudskih pravljic, raziskovalka slovenskega pripovednega izročila

*Anja Štefan*

*Loško 65, 1380 Cerknica*

*M: 031/ 682 186*

*e-naslov:* *anja.stefan@siol.net*

Študirala je slovenščino in angleščino. Iz ljudskih pripovedi je najprej diplomirala, kasneje tudi magistrirala. Je pisateljica, pesnica in pravljičarka, raziskovalka slovenskega pripovednega izročila in urednica zbirk ljudskih pravljic. Je ustanoviteljica in dolgoletna programska direktorica pripovedovalskega festivala Pravljice danes, ki razširja pripovedovalsko umetnost pri nas.

**Nagrade**

Levstikova nagrada za pravljice *Melje, melje, mlinček* (2001),

Levstikova nagrada za slikanico *Kotiček na koncu sveta* (2007),

nagrada izvirna slovenska slikanica za slikanico *Sto ugank* (2007),

priznanje zlata hruška za slikanico *Gugalnica za vse* (2014),

nominacija za nagrado izvirna slovenska slikanica za *Bobek in barčica* (2006), *Štiri črne mravljice* (2008) in *Hudičeva volna: slovenska ljudska pravljica* (2012),

nominacija za nagrado večernica za slikanici *Štiri črne mravljice* (2007) in *Gugalnica za vse* (2013),

nominacija za nagrado desetnica za slikanice *Lonček na pike* (2010), *Gugalnica za vse* (2014) in *Še sto ugank* (2016),

znak zlata hruška za dela *Bobek in barčica*, *Iščemo hišico*, *Štiri črne mravljice*, *Za devetimi gorami*, *Hudičeva volna*, *Od lintverna* in *Gugalnica za vse*.

**Izbor literature**

*Čez griček v gozdiček*, 1995; *Čmrlj in piščalka*, 1998; *Melje, melje, mlinček*, 1999, 2003, 2007, 2013, 2015; *Lešniki, lešniki*, 2000; *Bobek in barčica*; 2005, 2006, 2015; *Kotiček na koncu sveta*, 2005, 2008, 2013, 2015; *Iščemo hišico*, 2005, 2009, 2013; *Sto ugank,* 2006, 2007, 2008, 2009, 2012, 2013, 2014, 2016; *Štiri črne mravljice,* 2007, 2014; *Lonček na pike*, 2008, 2009, 2010, 2013, 2015; *Gugalnica za vse*, 2013, 2014, 2015; *Še sto ugank*, 2014, 2015; *Svet je kakor ringaraja: pravljice, pesmi in uganke*, 2015.

**Ljudsko slovstvo***:* *O Pustu in zakletem gradu: slovenska ljudska pravljica*, 1999; *Zlato kralja Matjaža: slovenska ljudska pravljica*, 1999; *O pastirčku in debeli uši: slovenska ljudska pravljica*, 2000; *Čudežni mlinček: ljudske pripovedi s celega sveta*, 2002; *Zajec in lisica: slovenske basni*, 2004; *Zlato srečo nosimo, vsem ljudem jo trosimo: 24 pesmi, pravljic in ugank za božično-novoletni čas*, 2004; *Trije prašički: angleška ljudska pravljica*, 2008, 2009, 2014, 2015; *Za devetimi gorami: slovenske ljudske pravljice,* 2011, 2015; *Hudičeva volna: slovenska ljudska pravljica*, 2011; *Od lintverna: slovenska ljudska pravljica v priredbi Anje Štefan*, 2012.

**Znanstvene objave***: Slovenski pravljičarji - Anton Dremelj - Resnik*, 2010 (v soavtorstvu z Milkom Matičetovim).

**Prevodi***:* James Joyce: *Maček in vrag*, 2007; Grigor Vitez: *Antonton*, 2009, 2010; Michael Rosen: *Lov na medveda*, 2015.

**Program za otroke in mladino**

**Gostovanja za otroke in odrasle**

Anja Štefan nastopa tako za otroke kot za odrasle. V nastopih za otroke navadno živahno prepleta svoje pesmi, uganke in ljudske čudežne pravljice, mladostnikom in odraslim pa se predstavlja predvsem kot pripovedovalka ljudskih pripovedi. Pripoveduje pravljice in povedke iz našega in iz drugih izročil, pri čemer izbor pripovedi, dolžino nastopa in zahtevnost veznega besedila prilagaja publiki. Pripovedovanje pri starejših otrocih in odraslih včasih dopolni z razlagami ali zanimivostmi o izvoru pripovedi, o značilnostih pripovednega izročila, o etnografskem delu.

**Program za otroke**

* *Literarno-pripovedovalski nastop za vrtce:* Anja Štefan svoje pesmi in uganke prepleta z ljudskimi pripovedmi iz slovenskega izročila. Z izborom se sproti prilagaja okoliščinam, zato je vsak nastop nekoliko drugačen. Čas trajanja: 35-40 min.
* *Literarno-pripovedovalski nastop za osnovne šole:* Anja Štefan svoje pesmi in uganke prepleta z ljudskimi pripovedmi slovenskega in svetovnega izročila. Pri mlajših otrocih je njenih pesmi in ugank več, pri starejših manj, zato pa več neznanih zgodb z različnih koncev sveta. Čas trajanja: 45-60 min.